Lily Allenová

Lily Rose Beatrice Cooperová (rod. Allenová; 2. máj 1985, Londýn, Anglicko), známa pod umeleckým menom Lily Allen, je anglická speváčka, skladateľka, herečka a televízna moderátorka. Je dcérou Keitha Allena a filmovej producentky Alison Owenovej. Odišla zo školy, keď mala 15 rokov a začala sa sústrediť na zlepšovanie kompozičných schopností. V roku 2005 pridala niekoľko svojich nahrávok na Myspace, výsledkom čoho bolo, že jej piesne sa objavili v BBC Radio 1 a získala kontrakt s vydavateľstvom Regal Recordings.

Jej prvým singlom sa stala pieseň „Smile“, ktorá sa v júli 2006 dostala na prvú priečku UK Singles Chart. Jej debutová nahrávka Alright, Still získala pozitívne recenzie a celosvetovo sa predalo cez 2,6 miliónov kópií. Album jej tiež zaistil nomináciu na Grammy Awards, Brit Awards a MTV Video Music Awards. Neskôr začala moderovať svoju vlastnú talk-šou Lily Allen and Friends na televíznej stanici BBC Three.

Na jej druhom štúdiovom albume It's Not Me, It's You nastal žánrový posun z reggae a ska na elektropop. Album debutoval na prvej priečke UK Albums Chart a Australian ARIA Charts. Obdržal pozitívne recenzie od kritikov, ktorí poznamenali hudobný vývoj a zrelosť speváčky. Piesne „The Fear“ a „Fuck You“ sa stali singlami albumu. Tento úspech jej v roku 2010 priniesol Brit Award v kategórii najlepšia britská speváčka. 

V roku 2009 oznámila, že si dá pauzu v svojej hudobnej kariére. V roku 2011 predstavila svoje vlastné hudobné vydavateľstvo. V roku 2014 vydala svoj tretí štúdiový album s názvom Sheezus. 12. novembra 2013 mal premiéru jej videoklip k piesni „Hard out Here“ (2009), ktorá bola o päť dní neskôr vydaná ako singel.

 Diskografia 
Albumy
 Alright, Still (2006)
 It's Not Me, It's You (2009)
 Sheezus (2014)
 No Shame (2018)

 Turné 
Ako hlavná umelkyňa
 Still, Alright? (2007)
 It's Not Me, It's You World Tour (2009 – 2010)
 Sheezus Tour (2014)

 Ako predskokanka 
 Miley Cyrusová – Bangerz World Tour (Severná Amerika, 2014)

 Iné projekty 

Zdroj

Kategória:Osobnosti z Londýna
Kategória:Anglické popové speváčky
Kategória:Anglické reggae speváčky
Kategória:Anglickí skladatelia modernej hudby
Kategória:Anglickí televízni moderátori
Kategória:Držitelia ceny Brit Award
Kategória:Interpreti Parlophone